Arboga
Store norske leksikon,Geografi,Verdens geografi,Europa,Sveriges geografi
Arboga er en by i Västmanland i Sverige, mellom Örebro og Eskilstuna. Byen har 10 871 innbyggere (2016). Arboga ble grunnlagt på 1200-tallet og er blant Sveriges eldste byer. Sveriges første riksdag ble holdt her i 1435.
Arboga kommune tilhører Västmanlands län, men ligger dels i landskapet Västmanland, dels i Närke. Kommunen har et areal på 327 km2 og 14 138 innbyggere (2019).Kommunen ligger i indre Mälardalen og er skogrik med mye myr. I Arboga ligger naturreservatet Södra hammaren. Kommunens næringsliv domineres av metall- og verkstedindustri. Les mer i Store norske leksikon Sverige Västmanland Eksterne lenker Arboga kommunes hjemmeside